burgasdotpro/wikipedia huggingface dataset:
Hubblov objem

Hubblov objem alebo Hubblova guľa predstavuje v kozmológii guľovú oblasť vesmíru obklopujúcu pozorovateľa, za ktorou sa objekty vďaka rozpínaniu vesmíru vzďaľujú od pozorovateľa rýchlejšie ako rýchlosť svetla.
Súčasný polomer Hubblovej gule (známy aj ako Hubblov polomer alebo Hubblova dĺžka) je formula_1, kde formula_2 je rýchlosť svetla a formula_3 je Hubblova konštanta. Povrch Hubblovej gule sa nazýva mikrofyzikálny horizont, Hubblov povrch alebo Hubblov limit.
Viac všeobecne je možné použiť termín Hubblov objem na ľubovoľnú oblasť priestoru s objemom rádovo formula_4.
Napriek tomu sa tento termín často (ale nesprávne) používa ako synonymum pre pozorovateľný vesmír, ktorý je väčší ako Hubblov objem.
Vzťah k veku vesmíru.
Hubblova dĺžka formula_1 je pri použití štandardného kozmologického modelu 14 miliárd svetelných rokov, je o niečo väčšia ako formula_2 krát vek vesmíru, 13,8 miliardy rokov. To preto, lebo vek vesmíru získame spätnou extrapoláciou formula_7, ktorá predpokladá, že pokles rýchlosti každej galaxie je konštantná. Napriek tomu moderné pozorovania naznačujú, že pokles rýchlosti sa jemne zvyšuje kvôli tmavej energii. A tak formula_7 je iba približný vek vesmíru.
Hubblov limit ako horizont udalostí.
Objekty na Hubblovom limite majú, vzhľadom na pozorovateľa na Zemi, priemernú súčasnú rýchlosť formula_2, takže vo vesmíre s konštantným Hubblovým parametrom pozorovateľ na Zemi nikdy neuvidí svetlo vyžiarené objektom mimo Hubblovho limitu. Takže Hubblov limit splýva s kozmologickým horizontom udalostí (hranicou oddeľujúcou pozorovateľné udalosti od tých, ktoré nikdy neuvidíme).
V rôznych kozmologických modeloch nie je Hubblov parameter konštantou, takže vo všeobecnosti Hubblov limit nesplýva s horizontom udalostí. Napríklad v spomaľujúcom Friedmannovom vesmíre Hubblova guľa expanduje rýchlejšie ako vesmír a jej hranice predbehnú svetlo vyžiarené galaxiami, a tak skôr vyžiarené svetlo objektom mimo Hubblovej gule nakoniec môže doraziť dovnútra gule a môžeme ho vidieť. Naopak, v zrýchľujúcom vesmíre expanduje Hubblova guľa pomalšie ako vesmír, tak sa objekty posúvajú mimo Hubblovej gule.
Pozorovania naznačujú, že vesmír zrýchľuje, a tak niektoré viditeľné objekty prekročia jedného dňa Hubblov limit.
Mesto (Man)

Mesto () alebo mestský okres () je jednotka administratívneho členenia ostrova Man na štatistické aj samosprávne účely.
Oficiálne sú na ostrove Man tieto štyri mestá:
Ramsey (Man)

Ramsey () je mesto ležiace na severe ostrova Man, korunnej dependencie britskej koruny v Írskom mori. Žije v ňom 7 809 obyvateľov (2011). 
Je tu jeden z najväčších prístavov na ostrove. Kedysi bol jedným z hlavných dopravných uzlov spojenia so Škótskom. Je známe aj ako "Royal Ramsey" ("Kráľovské Ramsey") pre kráľovské návštevy, v roku 1847 ho navštívili kráľovná Viktória a princ Albert, v roku 1907 zase kráľ Eduard VII. a kráľovná Alexandra.
Obyvateľstvo.
Podľa výsledkov sčítania 2011 žije v meste Ramsey 7 809 obyvateľov, čo z neho robí 2. najväčšie mesto (po hlavnom meste Douglas) a 3. najväčšie sídlo ostrova Man (ešte dedina Onchan má viac obyvateľov).
Autun (obvod)

Autun je obvod v departemente Saône-et-Loire a regióne Burgundsko vo Francúzsku. Člení sa ďalej na 11 kantónov a 83 obcí.
Orthos (mytológia)

Orthos (latinsky Orthrus) je v gréckej mytológii meno obludného dvojhlavého psa, ktorý bol synom obra Týfóna a jeho manželky Echidny.
Túto príšernú rodinu dopĺňali súrodenci Orthosa: Kerberos — trojhlavý podsvetný pes, Chiméra, Sfinx, Hydra a iné príšery.
Na ďalekom západnom ostrove Erytheia, v blízkosti dnešného Gibraltaru mal svoje nádherné stáda obor Géryonés a pred zlodejmi ich spolu s ním strážil Orthos a ďalší obor Eurytión. Ale ani táto silná zostava však na ustráženie stáda nestačila. Na ostrov dorazil hrdina Herakles pri plnení jedného zo svojich ťažkých úloh, ktoré mu prikázal mykénsky kráľ Eurystheus. Aby úlohu splnil, musel všetkých strážcov zabiť. Pes Orthos bránil zverené stáda tak zúrivo, že sa dal radšej zabiť, ako by k nim Herakla pustil.
Auxerre (obvod)

Auxerre je obvod v departemente Yonne a regióne Burgundsko vo Francúzsku. Člení sa ďalej na 22 kantónov a 197 obcí.
Avallon (obvod)

Avallon je obvod v departemente Yonne a regióne Burgundsko vo Francúzsku. Člení sa ďalej na 10 kantónov a 149 obcí.
Beaune (obvod)

Beaune je obvod v departemente Côte-d’Or a regióne Burgundsko vo Francúzsku. Člení sa ďalej na 10 kantónov a 194 obcí.
Majstrovstvá sveta v americkom futbale 2011

Majstrovstvá sveta v americkom futbale 2011 boli v poradí 4. majstrovstvá sveta, najvyššie medzinárodné podujatie v americkom futbale, ktoré sa od roku 1999 koná so 4-ročnou periodicitou. Konali sa od 8. – 16. júla 2011 v 3 mestách Rakúska: Viedni, Grazi a Innsbrucku, pod záštitou IFAF. Víťazom sa po druhýkrát stal tím USA.
Gaston (uškatec)

Gaston je meno uškatca afroaustrálskeho, ktorý žil v pražskej zoologickej záhrade v rokoch 1991 až 2002. Preslávil sa v dobe povodní v roku 2002, keď ho zo zoologickej záhrady odniesla voda. Gaston doplával po Vltave a Labe až do Nemecka, kde bol chytený a následne vyčerpaním zomrel.
Život.
Gaston bol chytený vo voľnej prírode v južnej Afrike. Pražská zoologická záhrada ho ako mladého uškatca kúpila od obchodníka z Namíbie v roku 1991 ako asi ročné mláďa. Meno "Gaston" mu dala jeho cvičiteľka a chovateľka Michaela Voldřichová. Prišiel spolu s ďalšími tromi uškatcami, Bárou, Julinkou a Žofkou. Žofka krátko po príchode do Prahy uhynula, o niekoľko mesiacov neskôr ju nahradila samička Myška. V zoologické záhrade žil spolu s Bárou, Julinkou a Myškou 11 rokov. Prejavoval zmysel pre humor a rád sa predvádzal pred publikom v pravidelných predstaveniach. V dospelosti vážil takmer 200 kilogramov. S Bárou a Julinkou splodil postupne 10 potomkov; z toho jeden (Abeba) sa narodil posmrtne. Myška nikdy s Gastonom mláďa nemala, aj keď sa s ním opakovane párila.
Povodne, smrť a narodenie pohrobka.
Počas povodní v lete 2002 spodnú časť ZOO zaliala voda. Gaston i ostatní sa držali na území svojho výbehu a krúžili. Rozohnala ich až utrhnutá divácka tribúna 12. augusta. Potom sa snažili dať opäť dohromady, nájsť jeden druhého, a svoje domovské územie, väčšinou však neúspešne. Gaston sa najprv zdržoval v zaplavenom výbehu sloníc, ale počas nasledujúceho dňa odtiaľ zmizol a začal unikať po Vltave. Hoci bol videný na mnohých miestach, pokusy o jeho chytenie zlyhávali. Zoológom zo záhrady v Ústí nad Labem sa ho podarilo aspoň nakŕmiť. Až 19. augusta ho chytili nemeckí záchranári v Lutherstadt-Wittenbergu potom, čo preplával vyše 300 kilometrov. Ešte v ten deň sa vydal na cestu za ním český tím; Gaston ale náhle zomrel na následky stresu, únavy a vyčerpania. Chladná voda ani dočasný nedostatok jedla mu neublížili a následná pitva neodhalila žiadne zranenie. Mal v tom období 12 rokov. Nasledujúce leto 2003 sa Báre neočakávane narodilo mláďa, Gastonov posmrtný potomok. Je to samička Abeba, ktorá žije v ZOO Praha dodnes (August 2011) spolu s Bárou, Julinkou a Gastonovým potomkom Melounom. V máji 2011 sa Abebe a Melounovi narodilo mláďa.
Juba (mesto)

Juba (po anglicky) alebo Džúbá (, ) je hlavné mesto štátu Južný Sudán.
Poloha.
Mesto sa nachádza v južnej časti krajiny neďaleko štátnych hraníc s Ugandou a Keňou. Je aj správnym centrom administratívnej jednotky Al-Istiwá'íja al-wustá. Rozkladá sa na oboch brehoch rieky Biely Níl.
Dejiny.
Prvé zmienky o meste pochádzajú z druhej polovice 19. storočia. Mesto bolo známe pod názvom Gondokoro a nachádzala sa v ňom misijná stanica. V roku 1947 bola v meste Juba podpísaná dohoda o spojení Severného a Južného Sudánu. Neskôr sa mesto stalo jednou z opôr boja za nezávislosť Južného Sudánu.
Počet obyvateľov.
Infraštruktúra.
Mesto je významným dopravným uzlom štátu. Nachádza sa tu riečny prístav na rieke Biely Níl. Okrem toho je tu medzinárodné letisko, križovatka ciest a cez mesto prechádza aj železnica.
Inštitúcie.
Juba sa po vyhlásení stala miestom, kde sídlia zastupiteľské orgány iných štátov a medzinárodných organizácií. Sídli tu aj juhosudánska katolícka univerzita, ktorá bola založená v roku 1977. Mesto je aj centrom stredných škôl, kultúrnych a ekonomických inštitúcií, priemyselných podnikov. Po vyhlásení nezávislosti začína meniť svoju tvár. Budujú sa tu asfaltové cesty a budovy pre nové úrady. V meste Juba sa nachádzajú aj kresťanské kostoly, medzi ktoré patrí aj rímskokatolícka Katedrála svätej Terézie.
Juba

Juba môže byť:
Martina Godályová

Martina Godályová Vrťová (* 15. máj 1975, Šaľa) je bývalá slovenská basketbalistka. 
Životopis.
Martina Godályová je odchovankyňa basketbalového klubu Slávia PF Banská Bystrica. Od šestnástich rokov ale obliekala dres MKB Ružomberok, kde dosiahla aj najväčšie úspechy svojej basketbalovej kariéry: 2 víťazstvá v Eurolige. Bola najlepšou strelkyňou finálového zápasu (8. apríla 1999) s talianskym SFT Como, keď zaznamenala 14 bodov.
Za reprezentáciu Slovenska štartovala na Letných olympijských hrách v Sydney 2000, 1 majstrovstvách sveta (Austrália 1994) a 2 majstrovstvách Európy (Poľsko 1999, Francúzsko 2001).
Pre zdravotné problémy vynechala viaceré zápasy a predčasne skončila s aktívnou činnosťou.
Džuba

Džuba (- slovenský názov; po somálsky "Webi Gana(a)ne" alebo "(Webi) Jubba", po amhársky "Genale Wenz", po taliansky "Giuba") je rieka v Somálsku a Etiópii. Je dlhá 1 658 km, pramení na juhu Etiópskej vysočiny, vlieva sa do Indického oceána pri somálskom meste Kismaayo.
Π (album)

π (pí) je tretí štúdiový album kapely Puding pani Elvisovej (PPE), ktorý skupina ako nezávislý vydavateľ vydala dňa 28. októbra 2010.
Album skupiny sa volá π (pí): je tretí, obsahuje štrnásť žánrovo pestrých skladieb (3,14). Medzi piesňami sú aj na koncertoch úspešne overené skladby „Mladí chemici“ a „Gramatika“. Všetko si členovia kapely napísali a nahrali sami vo vlastnej skúšobni v chemickej továrni v Istrocheme. Hosťami pri nahrávaní boli raperi Vec a Zverina, ktorí účinkujú v piesni „Óda na Nemecko“ a detský spevácky zbor Mladé hlasy z Košíc, ktorí spieva v pilotnom singli „Mladí chemici“. Skupina si vyrobila aj návrh dizajnu obalu.
Skrzyczne

Skrzyczne () je najvyšší vrch pohoria Sliezske Beskydy v Poľsku. Leží v severovýchodnej časti pohoria, v bočnom hrebeni pásma Baraniej Góry. Vrch je dobre rozoznateľný vďaka svojmu charakteristickému tvaru a telekomunikačnému vysielaču.
Turistika.
Na vrchole sa nachádza chata PTTK vybudovaná v roku 1933. Skrzyczne je dostupné niekoľkými turistickými značenými trasami a dvojsedačkovou lanovkou zo Szczyrku, postavenou v rokoch 19581959, ktorá je rozdelená na dva úseky: Szczyrk - Hala Jaworzyna a Hala Jaworzyna - Skrzyczne. Na svahoch hory sa tiež nachádza viacero zjazdoviek s rôznou obtiažnosťou.
Vysielač Skrzyczne.
Na vrchole sa nachádza 87 m vysoká oceľová konštrukcia vysielača, ktorý šíri televízny DVB-T i analógový rozhlasový signál pre Sliezske vojvodstvo a časť Malopoľského vojvodstva. Do prevádzky bol uvedený v roku 1992 a jeho poloha v značnej nadmorskej výške a pomerne vysoké vyžarované výkony umožňujú príjem signálov aj na veľkej časti severozápadného Slovenska a vo východnej polovici Moravsko-sliezskeho kraja.
Psohlavec zelený

Psohlavec zelený () je had z čeľade veľhadovitých. Je to nejedovatý druh žijúci v Južnej Amerike. Vzhľadom a správaním je podobný pytónovi zelenému.
Opis.
Corallus caninus dorastá do dĺžky 1,5 až . Vyznačuje sa hlavne svojou silne zelenou farbou a bielymi pruhmi na chrbte. Toto maskovanie ho v dažďovom pralese chráni pred dravými vtákmi. Jeho oči majú kolmé zrenice, čo mu pomáha zaznamenávať pohyb. V šupinách okolo úst má hlboké jamky ktorými cíti teplo vyžarujúce z koristi. Psohlavec je adaptovaný na život mimo zeme.
Výskyt.
Tento juhoamerický had obýva územia štátov Guyana, Surinam, Francúzska Guyana, Venezuela a Brazília.
Správanie.
Psohlavec zelený trávi väčšinu času na strome obkrútený okolo konára, kde sa maskuje farbou svojho tela. Patrí medzi výborných plavcov.
Lov.
Corallus caninus útočí hlavne zo zálohy. Loví tak, že sa spustí hlavou dole, pričom je chvostom zakotvený na konári. V tejto pozícii sa môže vrhnúť rôznymi smermi za svojou korisťou – vtákom alebo okoloidúcim cicavcom.
Potrava.
Tento druh hada sa živí drobnými cicavcami a vtákmi. Má dlhé a mimoriadne vyvinuté, dovnútra tlamy zahnuté zuby, ktoré zabraňujú koristi vykĺznuť z jeho pevne zovretých čeľustí. Pri chove v zajatí ho kŕmime hlodavcami, kurčatami a holubmi.
Rozmnožovanie.
Pri párení sa samec plazí po samici, ich chvosty sa navzájom splietajú. Samica privádza na svet v každej sezóne 3 – 15 mláďat. Mláďatá psohlavca zeleného bývajú tehlovo červené, oranžové, jasnočervené a žlté. V priebehu roka však zozelenejú.
Chov v zajatí.
Ide o druh náročný na chovné podmienky, je preto nevhodný pre chovateľa začiatočníka. Základom úspešného chovu je vytvoriť zvieraťu podmienky aké má v krajine pôvodu, čo znamená udržiavať rozsah teplôt medzi 26 a 30 °C pri relatívnej vlhkosti vzduchu 60 – 80% s dostatočným vetraním, pričom v chovnom zariadení nesmie byť prievan. Odporúčaná minimálna veľkosť chovného zariadenia pre jedného jedinca je 90 x 60 x , ktoré musí byť opatrené vodorovnými tyčami, kde si zviera vyberie ideálne miesto na ležanie.
Charles Willoughby

Charles Andrew Willoughby (* 8. marec 1892, Heidelberg, Nemecké cisárstvo – † 25. október 1972, Naples, Florida, USA) bol americký dôstojník v hodnosti generálmajor, ktorý bol počas obsadenia Japonska a počas Kórejskej vojny šéfom tajnej služby pre "Supreme Commander for the Allied Powers (SCAP)" generála MacArthura. Otvorene prejavoval fašistické sklony. Pomohol japonským vojnovým zločincom predísť trestným stíhaniam, tým že mnohých naverboval do služieb USA. Po odchode do dôchodku bol poradcom generála Francisca Franca.
Majstrovstvá sveta v americkom futbale

Majstrovstvá sveta v americkom futbale je najvyššie medzinárodné podujatie národných družstiev v americkom futbale, ktoré riadi Medzinárodná federácia amerického futbalu (IFAF). Má iba krátku históriu, prvýkrát sa konalo v mužskej kategórii v roku 1999 v Taliansku. Ženy mali premiéru v roku 2010, keď turnaj hostilo Švédsko. MS seniorov sa konajú raz za 4 roky a národné tímy mužov postupujú na záverečný turnaj cez kvalifikáciu. MS juniorov sa konajú s 2-ročnou periodicitou.
Randy Rhoads

Randall William "Randy" Rhoads (* 6. december 1956, Santa Monica, Kalifornia, USA – † 19. marec 1982, Leesburg, Florida) bol americký heavymetalový gitarista ktorý hral s Ozzy Osbourneom a Quiet Riot. Ako fanúšik klasickej gitary, často kombinoval klasickú hudbu s vlastným heavy metalovým štýlom. Počas svojej relatívne krátkej kariéry mal Rhoads významný vplyv na neo-klasických metalových hráčov, ktorí sa objavili v roku 1980. Dodnes má veľký vplyv na mnohých súčasných gitaristov všetkých štýlov. Je súčasťou niekoľkých zoznamov "Greatest Guitarists".
Randy Rhoads tragicky zahynul v roku 1982 pri nehode v lietadle. Päť rokov po jeho smrti vydal Ozzy Osbourne "Tribute", jediný oficiálny album predstavujúci Osbourna a Rhoadsa hrajúcich spolu na koncerte.
Dedičstvo v Pekle

Dedičstvo v Pekle je krátky kriminálny príbeh Květoslava Matějku, ktorý vyšiel vo vydavateľstve Naše vojsko, v edícii Magnet.
Dej.
Príbeh sa odohráva na viacerých miestach súčasne jedna perspektíva zobrazuje udalosti v Pullach im Isartal, ďalšia v Prahe a neskôr sa príbeh prenesie do Libereckého kraja do okolia obce Lázně Libverda.
Po nečakanom násilnom usmrtení nenápadnej staršej ženy, miestneho príjmateľa a vyhodnocovateľa informácií pre nemeckú tajnú službu Bundesnachrichtendienst tzv. rezidenta, jedným agentom z lokálnej siete, generál nemeckej tajnej služby, ktorému okolnosti odmlčania rezidenta nie sú známe, nariadi vyšetrenie udalostí a prípadné nahradenie rezidenta. Predtým je potrebné získať dvojča - železnú schránku s dôležitým obsahom, ktorú rezident uschoval. Redaktor, ktorý je rezidentovým dedičom chalupy v prírodnom parku Peklo pri obci Lázně Libverda, je zamotaný do sledu neočakávaných udalostí, spojených so snahou nemeckej tajnej služby získať schránku ukrytú v pivnici. Budovu v noci navštívi neznámy návštevník a neskôr do nej násilne vniknú. Súčasne Národná bezpečnosť odhalí odmlčanie sa rezidenta a šikovnou prácou v akcii "Nemý" vypátra súvislosti a podozrivé zahraničné osoby v Libereckom kraji. Začnú sledovať redaktorovu chalupu a sledované osoby ich dovedú k tzv. mŕtvym schránkam (úložný priestor na výmenu informácií) a tým sa podarí odhaliť štruktúru organizačnej bunky nemeckej tajnej služby na území ČSSR. Dôležitá schránka uschovaná v komíne chalupy v Pekle skončí v rukách Národnej bezpečnosti.
Život Briana

Život Briana (v origináli "Life of Brian") je britská filmová komédia, ktorú v roku 1979 natočil Terry Jones so skupinou Monty Python. Rozpráva o Brianovi, ktorý sa narodil v rovnakom čase ako Ježiš, len trochu ďalej v tej istej ulici. Celý život mu strpčuje zámena s mesiášom.
Film sa často vníma ako paródia organizovaných náboženstiev a politických prejavov. Vďaka svojmu kontroverznému prístupu k téme náboženstva sa stal terčom kritiky mnohých náboženských hnutí. Napriek tomu film dodnes získava rôzne ocenenia – už niekoľkokrát bol vyhlásený za najlepšiu komédiu všetkých čias, napríklad britským denníkom The Guardian.
Celetná ulice

Celetná ulice v Prahe je významná mestská ulica, ktorá vedie mestskou štvrťou Staré mesto v mestskej časti Praha 1. Ulica má dĺžku približne 400 m, v minulosti ňou jazdili električky, dnes je jej väčšina pešou zónou.
Walter Schellenberg

Walter Friedrich Schellenberg (* 16. január 1910, Saarbrücken, Nemecké cisárstvo – † 31. marec 1952 Turín, Taliansko) bol SS-Brigadeführer a generálmajor ríšskej polície (vymenovaný 21. júna 1944). Od roku 1944 bol riaditeľom zjednotených tajných služieb SD (Sicherheitsdienst) a spravodajskej služby Abwehr na úrade bezpečnosti "Reichssicherheitshauptamt (RSHA)". V rámci Norimberského procesu ho odsúdili ako vojnového zločinca.
V roku 1951 bol kvôli zlému zdravotnému stavu (problémy s pečeňou) prepustený. Z Nemecka odišiel do Švajčiarska a neskôr do Verbanie. Zomrel v roku 1952 na rakovinu v Turíne. Predpokladá sa, že Schellenberg bol počas nemeckej okupácie Paríža milencom Coco Chanelovej. Tá po jeho smrti zaplatila trovy za jeho pohreb.
RMF FM

RMF FM (Radio Muzyka Fakty; pôvodne Radio Małopolska Fun) je poľská komerčná rozhlasová stanica. Stanica je dlhodobo najpočúvanejšia v Poľsku. RMF FM patrí do skupiny Grupa RMF (pôvodne Broker FM), hlavným akcionárom je nemecká spoločnosť Bauer Media Invest GmbH. Do tejto skupiny patria aj rádiá RMF Classic a RMF MAXXX.
Dejiny.
RMF FM začala vysielať 15. januára 1990 ako prvá komerčná rozhlasová stanica z Poľsku z Krakova. Zakladateľom a dlhoročným riaditeľom bol Stanisław Tyczyński. Od roku 1992 vysiela stanica prostredníctvom satelitu a v roku 1994 získala licenciu na pozemské vysielanie v rámci celého Poľska.
Húska

Húska môže byť:
Huszka

Huszka je priezvisko, pozri Huszka (priezvisko), napr.:
Huska

Huska môže byť:
DZ

DZ alebo dz môže byť:
Dž

Dž je digraf považovaný za samostatné písmeno "DŽ" a "dž" (v UNICODE ako" Ǆ, ǆ") v poradí 10. písmeno slovenskej abecedy. Označuje spoluhlásku .
Znak ("Ǆ, ǆ")" "sa v slovenskej znakovej sade nenachádza.
Teenage Dream

Teenage Dream je tretí štúdiový album americkej speváčky Katy Perry. Album bol vydaný 24. augusta 2010 cez Capitol Records. Z albumu boli vydané single „California Gurls“, „Teenage Dream“, „Firework“, „E.T.“, „Last Friday Night (T.G.I.F.)“ a „The One That Got Away“".
Čeka

Čeka – (rus. ЧК, ВЧК СНК РСФСР; celým názvom: "Всероссийская чрезвычайная комиссия по борьбе с контрреволюцией и саботажем при Совете народных комиссаров РСФСР"), Vserossijskaja črezvyčajnaja komissija po borbe s kontrrevoljucijej i sabotažem pri Sovete narodnych komissarov RSFSR (VČK), (po slov. Všeruská mimoriadna komisia pre boj s kontrarevolúciou a sabotážou pri soviete národných komisárov RSFSR) bola oficiálne označovaná ako orgán diktatúry proletariátu pre zabezpečenie štátnej bezpečnosti v RSFSR. V podstate sa jednalo o prvú zo sovietskych štátnych bezpečnostných služieb, tajnú políciu. Od svojho založenia bola dôležitou vojenskou bezpečnostnou zložkou sovietskeho režimu. V jej radoch slúžilo v roku 1921 až 200 000 ľudí. Tieto jednotky boli zodpovedné za ochranu a riadenie pracovných táborov (gulagov), zodpovedali za konfiškáciu potravín a boj proti nepriateľom Komunistickej strany. Príslušníci a vedenie Čeky boli zodpovední za prenasledovanie, zatýkanie aj mučenie odporcov režimu, potlačenie roľníckych aj robotníckych vzbúr a povstaní, ako aj za likvidáciu dezertérov červenej armády.
Vznik VČK.
Čeka bola prvá zo série tajných polícií v Sovietskom Rusku, teda predchodca NKVD a KGB. Bola založená Felixom Dzeržinským na popud Lenina (20. decembra 1917). V roku 1922 bola preorganizovaná v GPU. Päťročná existencia organizácie Čeky stála život odhadom 200 až 500 tisíc občanov. Táto bezpečnostná služba zavraždila na príkaz V.I.Lenina aj ruskú cársku rodinu v Jekaterinburgu.
Štáb Čeky sa nachádzal v Moskve, v ulici Boľšaja Ľubianka, v dome č. 11, kde predtým sídlila poisťovňa Jakor a londýnska spoločnosť Lloyds. Neskôr sa Čeka presťahovala do domu č. 2, kde sa nachádzala ruská poisťovacia spoločnosť Rossija. Ulica bola neskôr premenovaná po prvom predsedovi – ul. Dzeržinského / Dzeržinská.
Zánik VČK.
V roku 1922 bola Čeka zrušená a namiesto nej bolo vytvorené Štátne politické riaditeľstvo (Государственное политическое управление, skr. ГПУ, slov. GPU) ako súčasť NKVD RSFSR.
Petrivka (Lypovecký rajón)

Petrivka () je dedina na Ukrajine v Lypoveckom rajóne Vinnyckej oblasti. Prvá písomná zmienka je z roku 1654. Žije tu 108 obyvateľov.
Prvá kniha Machabejcov

Prvá kniha Machabejcov alebo Prvá kniha Makabejcov alebo Prvá kniha Makabejčanov (skratka "1 Mach" alebo "1Mak") je deuterokánonická kniha Starého zákona. Patrí medzi dejepisné knihy.
Kniha bola napísaná (po hebrejsky) okolo r. 10064 pred Kr. Spomedzi kníh Starého zákona je najbližšie k modernému chápaniu historických spisov. Je to zároveň apologetický spis vyzdvihujúci Hasmoneovcov. Historické udalosti sú v knihe vysvetľované z pohľadu viery. Autor odmieta akúkoľvek helenizáciu Židov, keďže nad nepriateľmi môže národ zvíťaziť len ak je verný Bohu.
V knihe sa hovorí o udalostiach, ktoré spadajú do rokov 175134 pred Kr.
Obsah.
Obsah knihy možno rozdeliť na tieto časti:
V rozprávaní sa nachádzajú aj poetické texty ako sú chválospevy na Júdu a Šimona, modlitby, žalospevy apod.
Medzi hlavné teologické témy Prvej knihy Machabejcov patria monoteizmus, úcta k svätým knihám a život podľa viery.
Druhá kniha Machabejcov

Druhá kniha Machabejcov alebo Druhá kniha Makabejcov alebo Druhá kniha Makabejčanov (skratka "2 Mach" alebo "2Mak") je deuterokánonická kniha Starého zákona. Patrí medzi dejepisné knihy.
Kniha bola napísaná (po grécky) okolo r. 130100 pred Kr. Opisuje sa v nej boj Júdu Machabejca a svedectvo mučeníkov. Vyzdvihujú sa tu zásahy Boha do osudov židovského národa vykonané niekedy aj zázračne.
V knihe je zahrnuté obdobie rokov 175161 pred Kr.
Obsah.
Obsah knihy možno rozdeliť na tieto časti:
Kniha obsahuje tvrdenia o vzkriesení tela, viere vo večný život, príhovore svätých alebo účinnosti modlitby za mŕtvych.
Micheáš (prorok)

Micheáš bol starozákonný prorok. Je podľa neho nazvaná Kniha proroka Micheáša.
Pochádzal z dediny Morešet Gat ležiacej juhozápadne od Jeruzalema. Nepatril k prorokom z povolania, keďže proti nim vystupuje. Žil v rovnakej dobe ako Izaiáš a Ozeáš. Pôsobil pravdepodobne okolo 725680 pred Kr. Žil teda v čase, keď bolo zničené Severné kráľovstvo Izraela a Južné kráľovstvo bolo napadnuté Asýrčanmi.
V Južnom (t. j. Júdskom) kráľovstve vystupoval proti cudzím božstvám, odsudzoval správanie sa vládnucich kruhov.
Zomrel pravdepodobne prirodzenou smrťou. Za cisára Teodózia boli jeho pozostatky prenesené do Biratsatie.
Gréckokatolícka a pravoslávna cirkev si ho pripomínajú 14. augusta.
Amos (prorok)

Amos alebo Ámos bol starozákonný prorok.
Pochádzal z mestečka Tekua,(dnes Tekoa), ležiaceho južne od Jeruzalema. Pôvodne bol pastierom a narezávačom fíg. Nepatril k prorockým synom (t. j. profesionálnym prorokom). Ako prorok bol poslaný do Bételu, ktorý bol centrom modloslužby v Severnom (Izraelskom) kráľovstve, za panovania Jeroboáma II. okolo r. 760 pred Kr. V tom čase zažívalo Severné kráľovstvo najväčší politický a hospodársky rozkvet, ale bolo vo veľkom náboženskom úpadku. Keď bol odtiaľ vyhnaný, vrátil sa do Júdskeho kráľovstva. Tam následne pôsobil asi do roku 746 pred Kr.
Podľa podania zahynul keď ho pohanský žrec so synom napadli a zmlátili palicou, keď ho chceli vyhnať.
Gréckokatolícka a pravoslávna cirkev si ho pripomínajú 15. júna.
Zoznam chránených území v okrese Český Krumlov

Toto je zoznam chránených území v okrese Český Krumlov aktuálny k 1. januáru roku 2022, v ktorom sú uvedené chránené územia v oblasti okresu Český Krumlov.
Estinnes

Estinnes je belgická obec vo Valónskom regióne v provincii Hennegavsko. 
Obyvateľstvo.
Obec má približne 7 627 obyvateľov (2010).
Časti obce.
Od 1. januára 1977 obec Estinnes pozostáva z týchto častí (bývalých obcí):
Tunel Šibenik

Tunel Šibeník je diaľničný dvojrúrový tunel s dĺžkou 591 metrov (z toho razená časť dĺžky 540 m), ktorý sa nachádza na úseku diaľnice D1 Jánovce – Jablonov II. úsek. Razený bol novou rakúskou tunelovacou metódou (NRTM). V tuneli sa nachádza jeden únikový východ s možnosťou prechodu do druhej tunelovej rúry. Tunel bol pôvodne súčasťou druhého balíka PPP projektov, ktorý sa však nerealizoval.
Zmluva o dielo na výstavbu bola uzavretá v máji 2012, samotná výstavba bola oficiálne začatá 25. júna 2012. Tunel bol slávnostne prerazený 21. marca 2014 a v plnom profile odovzdaný do užívania 30. novembra 2015. Projekt bol spolufinancovaný z Kohézneho fondu Európskej únie. Zhotoviteľom bolo konzorcium spoločností Eurovia SK, a.s., Eurovia CS, a.s. a Stavby Mostov Slovakia, a.s. Trhacie práce v tuneli realizovala spoločnosť Tubau, a.s. so sídlom v Žiline.
Dňa 12. augusta 2013 sa pri plánovanom odstrele horniny v južnej tunelovej rúre stalo počas razenia nešťastie, pri ktorom zahynul strelmajster a ďalší piati robotníci boli prevezení so zraneniami do levočskej, popradskej a spišskonovovesskej nemocnice.
Tunely Cu Chi

Tunely Cu Chi je systém tunelov, ktoré sa nachádzajú 70 km severozápadne od Hočiminovho Mesta vo Vietname. Pôvodná dĺžka týchto tunelov bola cez 200 km, ale do súčasnosti sa zachovalo len 120 km. Tunely postavil Vietkong počas vojny vo Vietname. Nachádzali sa tam nemocnice, kuchyne, spálne, rokovacie miestnosti, aj arzenály.
V súčasnosti sú otvorené pre turistov.
Zoznam chránených území v okrese Beroun

Toto je zoznam chránených území v okrese Beroun aktuálny k októbru 2020, v ktorom sú uvedené chránené územia v oblasti okresu Beroun.
Farciennes

Farciennes je belgická obec vo Valónskom regióne v provincii Hennegavsko. 
Obyvateľstvo.
Obec má približne 10 968 obyvateľov (2010).
Časti obce.
Od 1. januára 1977 obec Farciennes pozostáva z týchto častí (bývalých obcí):
Flobecq

Flobecq je belgická obec vo Valónskom regióne v provincii Hennegavsko. 
Obyvateľstvo.
Obec má približne 3 316 obyvateľov (2010).
Ĺ

Ĺ ĺ je v poradí 22. písmeno slovenskej abecedy. Hláskuje sa takto: /dlhé el/.
Používa sa tiež pri prepise bieloruského písmena ль (vyslovuje sa ako slovenské ľ) do latinky.
Ŕ

Ŕ ŕ je v poradí 33. písmeno slovenskej abecedy. Hláskuje sa takto: /dlhé er/.
Majstrovstvá sveta FIRS v inline hokeji 2011

Majstrovstvá sveta FIRS v inline hokeji 2011 boli v poradí 17. majstrovstvá sveta FIRS v inline hokeji, ktoré organizuje Medzinárodná federácia kolieskových športov (FIRS) pod sekciou Medzinárodného výboru inline hokeja. Konali sa v meste Roccaraso, v regióne Abruzzy, v Taliansku v dňoch od 3.16. júla 2011 a zúčastnilo sa ich 18 mužských, 10 ženských a 13 juniorských družstiev. Nováčikmi turnaja boli družstvá mužov Číny a Namíbie. Taliansko bolo organizátorom svetového šampionátu FIRS tretíkrát, predtým hostilo toto podujatie v rokoch 1996 (v Roccarasso) a 2009 (vo Varese). Zápasy sa hrali v Palaghiaccio di Roccaraso s kapacitou 3 000 divákov.
V mužskej kategórii svoj druhý titul získalo , ktoré vo finálovom stretnutí zvíťazilo nad domácim . U žien svoj piaty titul získalo , keď vo finále vyhralo nad .
Davisov pohár 2011

Davisov pohár 2011 je 100. ročník najvýznamnejšej tímovej súťaže v mužskom tenise. Finále sa odohrá v 2. - 4. decembra 2011.
Americká zóna.
Skupina I.
Zúčastnené tímy
Skupina II.
Zúčastnené tímy
Ázijsko-Oceánska zóna.
Skupina I.
Zúčastnené tímy
Skupina II.
Zúčastnené tímy
Štábny nadrotmajster

Štábny nadrotmajster (šb. nrtm.) je vojenská hodnosť, hierarchicky zaradená medzi poddôstojníkov. V klasifikácii NATO má označenie OR-9. Na Slovensku je štábny nadrotmajster napríklad Marcel Kaniak, hlavný poddôstojník Ozbrojených síl SR.
Fiat Uno

Fiat Uno je malý automobil, ktorý vyrábala talianska automobilka Fiat. Uvedený bol v roku 1983 a vyrábal sa v Taliansku do roku 1995, pričom v iných krajinách sa vyrába dodnes.
Technické parametre.
Rozmery.
3690 × 1560 × 1420 mm
Rotný

Rotný je vojenská hodnosť, hierarchicky zaradená medzi poddôstojníkov. V Ozbrojených silách Slovenskej republiky je to šiesta najnižšia vojenská hodnosť, vyššia ako čatár, nižšia ako rotmajster. V klasifikácii NATO má označenie OR-6. Príklad funkčného zaradenia vojakov s hodnosťou rotný je veliteľ družstva roty.
Obeť teroristického útoku na zahraničnej misii v Afganistane Daniel Kavuliak bol z hodnosti čatár in memoriam povýšený do hodnosti rotný.
Rotmajster

Rotmajster je vojenská hodnosť, hierarchicky zaradená medzi poddôstojníkov. V Ozbrojených silách Slovenskej republiky je to siedma najnižšia vojenská hodnosť, vyššia ako rotný, nižšia ako nadrotmajster. V klasifikácii NATO má označenie OR-7.
Nadrotmajster

Nadrotmajster je vojenská hodnosť, hierarchicky zaradená medzi poddôstojníkov. V Ozbrojených silách Slovenskej republiky je to ôsma najnižšia vojenská hodnosť, vyššia ako rotmajster, nižšia ako štábny nadrotmajster. V klasifikácii NATO má označenie OR-8. Príklad funkčného zaradenia vojakov s hodnosťou nadrotmajster je veliaci poddôstojník 1. mechanizovanej roty levického mechanizovaného práporu.
Nadporučík

Nadporučík (npor.) je vojenská hodnosť. V mnohých ozbrojených silách je to druhá najnižšia dôstojnícka hodnosť. Používa sa aj v polícii a iných organizáciách.
Ozbrojené sily Slovenskej republiky.
Po zrušení hodnosti podporučík v roku 2002 je nadporučík druhá najnižšia dôstojnícka hodnosť. Najbližšia vyššia hodnosť je kapitán. Už na získanie hodnosti poručík je podmienkou ukončené bakalárske vzdelanie. Toto vzdelanie môže byť uskutočnené na Akadémii ozbrojených síl generála Milana Rastislava Štefánika v Liptovskom Mikuláši. Príkladom funkcie nadporučíka je zástupca veliteľa 1. mechanizovanej roty.
V OSSR má nadporučík na náplecníku dve zlaté hviezdy bez lemovania.
Politika dobrého susedstva

Politika dobrého susedstva (angl. "Good Neighbor Policy") bola zahraničná politika Spojených štátov amerických presadzovaná voči krajinám Latinskej Ameriky od 30. rokov 20. storočia administratívou prezidenta FranklinaD. Roosvelta. Išlo o zmierovaciu politiku, ktorej hlavným princípom bola snaha o nezasahovanie Spojených štátov do vnútorných záležitosti krajín Latinskej Ameriky.
Išlo vlastne o obrat od dovtedajšej politiky USA, keď v rámci Monrovej doktríny a agresívnej Ideológie veľkej palice Spojené štáty kvôli presadzovaniu svojich obchodných a politických záujmov vojensky zasahovali v mnohých krajinách Latinskej Ameriky od konca 19. storočia prakticky pravidelne a spustili tak sériu tzv. banánových vojen. Termín prvýkrát použil už v roku 1928 prezident Herbert Hoover, no túto politiku začal otvorene presadzovať až F. Roosevelt, keď 3. marca 1933 pri svojom inauguračnom prejave vyhlásil: "„V oblasti svetovej politiky by som bol šťastný, aby tento národ vytváral politiku dobrého susedstva, takého susedstva, ktoré bude jednoznačne garantovať svoj zmysel a v tomto duchu rešpektovať práva druhých.“" Vyhlásenie politiky dobrého susedstva bolo v podstate pragmatickým rozhodnutím, pretože Rooseveltova administratíva očakávala, že by táto nová politika mohla jednak vylepšiť meno USA vo svete a zároveň mohla ponúknuť nové ekonomické príležitosti v podobe recipročných obchodných dohôd a potvrdiť tak vlastne vplyv Spojených štátov v Latinskej Amerike aj bez vojenského zasahovania.
USA teda politikou dobrého susedstva síce ukončili "ideológiu veľkej palice", nevzdali sa však "Monroeovej doktríny" a naďalej sa pokúšali udržovať nad Latinskou Amerikou zásadný vplyv. Hoci neuskutočňovali priame vojenské intervencie, svoj vplyv presadzovali pomocou často ráznych diplomatických a ekonomických krokov, prípadne utajenými spravodajskými operáciami či dôkladným podporovaním opozície voči nim nenaklonenému režimu (tieto snahy boli zvýšené hlavne počas Studenej vojny). Politika dobrého susedstva sa v zásade presadzovala aj po ukončení úradovania prezidenta Roosevelta, no už nie tak striktne a viackrát bola porušená (napr. v prípade invázie do Panamy (1989), invázie na Grenadu (1983) a čiastočne aj pri invázii v Zátoke svíň (1961)).
Frameries

Frameries je belgická obec vo Valónskom regióne v provincii Hennegavsko. 
Obyvateľstvo.
Obec má približne 20 997 obyvateľov (2010).
Časti obce.
Od 1. januára 1977 obec Frameries pozostáva z týchto častí (bývalých obcí):
Bila (Lypovecký rajón)

Bila () je dedina na Ukrajine v Lypoveckom rajóne Vinnyckej oblasti. Žije tu 308 obyvateľov.
Kobra aspis

Kobra aspis (iné názvy: okuliarnik aspis, kobra egyptská, (?) okuliarnik egyptský; lat. "Naja haje, Naja haie") je jedovatý had z čeľade koralovcovitých. Obýva púšte, trávnaté oblasti, miesta blízko vody, ale aj osídlené oblasti Afriky. 
Opis.
Tento veľmi jedovatý had je zvyčajne hnedej alebo sivej farby s čiernymi pásikmi. Dorastá do dĺžky 1,5 až 2,4 m.
Výskyt.
Vyskytuje sa v severnej, východnej a západnej Afrike. Žije na územiach štátov: Alžírsko, Burkina, Kamerun, Stredoafrická republika, Kongo, Čad, Egypt, Eritrea, Etiópia, Ghana, Guinea-Bissau, Guinea, Pobrežie Slonoviny, Benin, Keňa, Libéria, Líbya, Mali, Západná Sahara, Mauritánia, Maroko, Niger, Nigéria, Senegal, Sierra Leone, Somálsko, Sudán, Tanzánia, Togo, Uganda, Jemen a Zimbabwe.
Správanie.
Snaží sa vyhýbať hustým lesom a väčšine suchých oblastí. Aktívna je prevažne v noci, niekedy sa však ráno vyhrieva na slnku. Kobra aspis pri vyrušení okamžite dvíha prednú časť tela a rozťahuje širokú, zaoblenú kapucňu. Ak protivník neustúpi syčí a približuje sa k nemu, pripravená uhryznúť. Ak uštipne človeka a tomu sa rýchlo nepodá protijed tak vo väčšine prípadov človek umiera. Kobry aspis sú teritoriálne a často medzi sebou zápasia.
Potrava.
Hlavnou zložkou potravy kobry aspis sú iné hady, malé cicavce, žaby a vtáky – vrátane domestikovanej hydiny. Korisť zabíja rýchlo pôsobiacim jedom. Požiera aj vajíčka.
Rozmnožovanie.
Samice kladú 8 – 20 vajec, často do termitísk. Mláďatá sa liahnu po inkubačnej dobe, ktorá trvá okolo 60 dní.
Metropolis (film z roku 1927)

Metropolis, pôvodne viac ako dvojhodinová snímka, je nemecký čiernobiely nemý film rakúskeho expresionistického režiséra Fritza Langa. Je to jedna z prvých snímok zo žánru science fiction. Ide o sci-fi antiutópiu.
Premiéru mal v roku 1926 v Nemecku, 1927 v USA. Ide o jeden z najdrahších filmov v tom čase vôbec – stál 7 miliónov vtedajších mariek. Predlohou bol rovnomenný román od Thei von Harbou, ktorá v tom čase bola Langovou manželkou.
Film financovalo veľké nemecké štúdio UFA a jeho komerčný neúspech štúdio takmer zničil. Na svoju dobu išlo o film s vynikajúcimi vizuálnymi efektami, ktoré boli prekonané až v druhej polovici 20. storočia.
Zoznam vodopádov v Japonsku

 – zoznam sto reprezentatívnych vodopádov v Japonsku vytvorený cez japonské Ministerstvo životného prostredia v roku 1990.
Markus Rühl

Markus Rühl (* 22. február 1972, Darmstadt, Nemecko) je profesionálny kulturista.
Kariéra.
S tréningom začal vo veku 19 rokov na odporúčanie lekára, po tom ako utrpel zranenie kolena, počas hrania futbalu.
Rühl začal tvrdo trénovať šesť dní v týždni, až sa rozhodol súťažiť na profesionálnej úrovni, o štyri roky neskôr. Počas tejto doby pôsobil ako predavač ojazdených automobilov. Markus Rühl má jedny z najväčších ramien v kulturistike a jej histórii, a je jeden z najsilnejších kulturistov spoločne s Johnnie O. Jacksonom , Dennis Wolfom a Ronnie Colemanom. 
Štatistiky.
Výška: 178 cm
Mimo sezónna hmotnosť: 145.14-154.22 kg 
Súťažná Hmotnosť: 130.4 kg
Rozmery ramien : 24 " (61 cm)
Veľkosť nohy: 34 " (86 cm) (súťaž) 
Veľkosť hrudníka : 60 " (152 cm)
Kobyla (prírodná rezervácia)

Kobyla je prírodná rezervácia, ktorá bola vyhlásená v roku 1967. Nachádza sa v Česku, neďaleko obce Koněprusy. Predmetom ochrany je unikátna stepná a lesostepná vegetácia s výskytom drieňových dúbrav. Správou územia je v kompetencii CHKO Český kras.
Opis oblasti.
V severnej časti prírodnej rezervácie je bývalý hlboký lom "Na Kobyle". Ťažbou sa odkryli početné krasové úkazy, ktoré sú z archeologického pohľadu významné. Najvýznamnejšou z nich je jaskyňa "Chlupáčova sluj" s významnými nálezmi kostí savcov zo stredného až mladšieho paleolitu.
Zo zvlášť chránených druhov rastie na území rezervácie predovšetkým silno ohrozený poniklec lúčny český a tiež ohrozené druhy nevädza Triumfettova, dub plstnatý alebo drieň obyčajný. Na území lomu, opusteného v 30. rokoch 20. storočia, rastú mokraďové púpava slatinná "(Taraxacum quaesitum)" a púpava bavorská "(Taraxacum bavaricum)". Na vápencových stenách sa vyskytuje ohrozený druh machu prútnik zdobný "(Bryum elegans)". Z vreckatých húb je preukázaný výskyt vzácnej pakorienkovky čiernej a z stopkovýtrusných húb potom vzácna vločkovka žltozelená.
Bohatá je fauna bezstavovcov. Pod kameňmi žije vzácny stepný mravec "(Myrmica deplanata)". Na svíb krvavý je potravinovo viazaný vzácny byľomor "(Craneiobia corni)". 
V jazierku v lomu žije mlok bodkovaný, zo žiab skokan hnedý a ropucha obecná. Vtákov hniezdi na území okolo 60 druhov. Medzi významné patria hlavne žlna zelená, žlna sivá, ďateľ veľký a ďateľ čierny, rovnako ako sova obyčajná, kolibkárik sykavý a sedmohlások hájový.
Vojenská škola Jana Žižku z Trocnova

Vojenská škola Jana Žižku z Trocnova bol názov vojenských škôl v bývalom Česko-Slovensku. Môže ísť o tieto školy:
Riki

Riki môže byť:
Riki (časopis)

Riki bol slovenský časopis zameraný na počítačové hry, ktorý vychádzal v rokoch 1994-1999. Istý čas to bol jediný herný počítačový časopis na Slovensku. Dal sa kúpiť spolu s disketou, neskôr s CD, kde boli umiestnené demoverzie počítačových hier a iný softvér. Časopis bol zameraný najmä na hry na platformy PC a Amiga. Časopis RIKI bol prvý časopis na Slovensku s disketovou prílohou a prvý časopis na Slovensku s CD prílohou.
Časopis Riki Multimedia Magazine musel ukončiť svoju činnosť kvôli sústavnému neplneniu záväzkov zo strany majoritného odberateľa, prevádzkovateľa novinových stánkov.
Mužská dvojhra na MercedesCup 2011

Mužská dvojhra na MercedesCup 2011 sa hrala ako súčasť MercedesCup 2011 od 11. do 18. júla 2011. Obhajca titulu Španiel Albert Montañés vypadol v druhom kole proti Pablovi Andújarovi. Víťazom turnaja sa stal Juan Carlos Ferrero, ktorý vo finále vyhral nad Pablom Andújarom 6:4, 6:0.
Krakovský zlatý

Krakovský zlatý () bola jednotka meny Slobodného mesta Krakov v období rokov 1835 do 1847. Delila sa na 30 grošov.
Pratt &amp; Whitney R-2800 Double Wasp

Pratt &amp; Whitney R-2800 Double Wasp patril k najvýkonnejším lietadlovým motorom, ktoré boli používané v čase druhej svetovej vojny. Tento motor americkej firmy Pratt &amp; Whitney bol vyrábaný počas druhej svetovej vojny a ešte aj niekoľko rokov po vojne. K najznámejším typom lietadiel, ktoré boli poháňané týmto motorom patria stíhačky F4U Corsair (prototyp XF4U bol vôbec prvým typom, ak neuvažujeme testovanie na lietajúcej skúšobni, na ktorom sa motor R-2800 prvýkrát dostal do vzduchu), Grumman F6F Hellcat, Republic P-47 Thunderbolt či bombardéry Martin B-26 Marauder a Douglas A-26 Invader.
Bol to štvordobý zážihový vzduchom chladený dvojhviezdicový osemnásťvalec; valce boli usporiadané v dvoch hviezdiciach po deviatich valcoch za sebou, hviezdice boli voči sebe pootočené o polovicu vzdialenosti medzi valcami. Motor so zdvojeným zapaľovaním je vybavený kompresorom a reduktorom (reduktor znižuje otáčky medzi kľukovým hriadeľom a vrtuľou).
Obsah motora bol 2804,46 kubického palca (45,957 litra). Od hviezdicového – radiálneho – usporiadania valcov a zdvihového objemu motora udaného v kubických palcoch je odvodené typové označenie motora R-2800.
Typové rady (tzv. „Series“) a jednotlivé verzie motora.
Series B
Series C
Series E
R-2800-10W.
Motor tejto verzie poháňal námorné stíhacie lietadlá Grumman F6F-3 a F6F-5 Hellcat (rovnako bol použitý aj na jednej verzii nočného stíhacieho lietadla Northrop P-61 Black Widow). Oproti verzii R-2800-10, z ktorej vychádza (tá poháňala stíhačku F6F-3 z prvých výrobných sérií) má možnosť dodatočného zvýšenia výkonu až na 2200 hp vďaka vstrekovaniu vody (resp. nemrznúcej zmesi vody a alkoholu) do sania motora.
Tunel Považská Bystrica

Tunel Považská Bystrica bol plánovaný tunel na diaľnici D1 na úseku Sverepec - Vrtižer. Navrhovaných bolo niekoľko možných variantov s dĺžkami 1 500 až 3 000 metrov. Niektoré mali obchádzať mesto zo severu, iné z juhu. Niektoré varianty uvažovali dokonca o dvoch za sebou idúcich tuneloch. Po niekoľkoročných sporoch o trasovanie nakoniec vláda v roku 2001 zamietla stavbu tohto tunela a presadila lacnejšiu estakádu.
Katedrála svätého Henryka (Helsinki)

Katedrála svätého Henryka v Helsinkách () je hlavnou rímskokatolíckou katedrálou a chrámom v prevažne protestantskom Fínsku. 
Pozadie.
Fínsko bolo od čias christianizácie rímskokatolíckou krajinou, ale od 16. storočia sa pod vplyvom reformácie, ktorá sa šírila zo Švédska, stalo evanjelickou krajinou. Doteraz sa väčšina veriacich hlási k Fínskej evanjelickej cirkvi. 
Katolíci sa odvtedy stali minoritou. V 19. storočí však vznikla potreba postaviť katolícky chrám pre cudzincov, ktorí prichádzajú do tohto mesta. Katedrálu svätého Henryka postavili v rokoch 1858 až 1860 v neogotickom architektonickom štýle podľa plánov nemeckého architekta Ernsta Lohrmanna. Slúžila hlavne poľským vojakom, ktorí vykonávali vojenskú službu v radoch armády Ruského impéria, ktoré vtedy územie Fínska spravovalo (do roku 1917). V súčasnosti sa tu slúžia katolícke bohoslužby vo fínskom, poľskom a v anglickom jazyku.
Metropolis

Metropolis môže byť:
Adamantium

Adamantium je fiktívny kov, ktorý sa objavuje v komiksoch vydavateľstva Marvel. Adamantium sa najviac preslávilo ako kov, ktorý obaľuje kostru Wolverina, jedného z X-Menov. 
Výroba a vlastnosti.
Adamantium sa pokladá za nezničiteľný kov. Jeho výroba je však extrémne náročná a veľmi drahá. Adamantium sa vyrába zmiešaním niekoľkých chemikálií: presný recept je tajomstvom vlády Spojených štátov amerických. Po zmiešaní je možné tvarovať kov maximálne 8 minút, pokiaľ teplota zmesi ostáva okolo 815 stupňov Celzia. Potom stuhne a jeho extrémne stabilná molekulárna štruktúra zachováva jeho tvar aj potom čo sa znova zahreje nad teplotu tavenia. Adamantium bolo vyrobené v rámci výskumu štítu Kapitána Ameriky (ten je ale zložený z iného materiálu). Adamantium vydrží aj priamy zásah jadrovou zbraňou, existujú ale silnejšie prostriedky schopné ho poškodiť. Adamantium je feromagnetické – rozhodne silne reaguje na magnetizmus.
Typy adamantia.
Okrem „pravého“ adamantia sa vyskytujú aj nepravé varianty, vytvorené napríklad chybou pri výrobe. Nepravé adamantium môže byť stále veľmi odolné (odolnejšie než titanová oceľ), ale nemá odolnosť a nezničiteľnosť pravého adamantia. Nepravé adamantium bolo vymyslené hlavne preto, aby autori vysvetlili zničenie alebo poškodenie predmetov z adamantia v niektorých komiksoch.
Adamantium ako kľúčová zložka.
Adamantium je použité ako kľúčová zložka vybavenia niektorých postáv, vrátane nasledujúcich predmetov:
Katedrála svätého Juraja (Nový Sad)

Katedrála svätého Juraja (Georgija) () v Novom Sade je katedrálou Srbskej pravoslávnej cirkvi Báčskej eparchie. Známy je aj pod názvom Saborna crkva. Je hlavným pravoslávnym chrámom v srbskej Vojvodine. 
História.
Prvý pravoslávny chrám v Novom Sade bol postavený už v roku 1720. Súčasný chrám sa staval v rokoch 1860 až 1905. Zasvätený bol svätému Georgijovi. Katedrálu zdobí 33 nádherných ikon, z ktorých mnohé pochádzajú z dielne srbského ikonopisca Poja Jovaniča.
Nakadžima Sakae

Nakadžima Sakae ( - "nakadžima sakae" = doslova "Nakadžima Prosperita") bol japonský letecký motor vyrábaný počas druhej svetovej vojny firmou Nakadžima. Bol to dvojhviezdicový, 14-valcový, vzduchom chladený hviezdicový motor. Sakae bolo označenie používané japonským cisárskym námorníctvom. Japonská cisárska armáda nazývala prvú sériu Ha-25 (ハ25) a neskoršie verzie Ha-105 a Ha-115. Námorníctvo odlišovalo verzie ako Sakae 10, 20 a 30.
Celkovo bolo vyrobených 21 166 kusov firmou Nakadžima a 9 067 kusov inými firmami.
General Electric J47

General Electric J47 bol americký prúdový motor, vyvinutý z motora J35. J47 bol prvý prúdový motor s axiálnym kompresorom použitý komerčne v Spojených štátoch. Po prvýkrát bol použitý v roku 1948 a do roku 1956 sa vyrobilo viac ako 30 000 kusov. Vo vojenskom letectve slúžil do roku 1978. Poháňal, napr. bombardér B-47E.
Claudia Rossi

Claudia Rossi, známa aj ako Claudia Possi, Anett Stromberg, Verunka Ba., Veronika K., Sabrina White, vlastným menom Veronika Kožíková (* 13. apríla 1983, Myjava) je slovenská pornoherečka.
Kariéra.
Claudia Rossi vstúpila do pornopriemyslu v roku 2003, vo veku 20 rokov. Claudia Rossi podpísala exkluzívny kontrakt s Európskou produkčnou spoločnosťou Moiré Candy. Počas svojej kariéry nakrútila viac ako 250 pornofilmov. V rokoch 2007 a 2009 bola na AVN Awards nominovaná na „najlepšiu zahraničnú herečku roka“.
Na svojom osobnom blogu píše o jej živote, o svojom psovi a o jazdení na koni, jej priateľoch, aj to že jej najobľúbenejší spisovateľ je Erich Maria Remarque a rada počúva hudbu Rammstein.
Branžovy

Branžovy je prírodná pamiatka s ev. č. 2079 neďaleko obce Loděnice v okrese Beroun. Oblasť spravuje Agentúra ochrany prírody a krajiny ČR.
Predmetom ochrany je lokalita s výskytom zvlášť chránených druhov rastlín.
Syslí louky u Loděnice

Syslí louky u Loděnice sú prírodná pamiatka s ev. č. 5605 neďaleko obce Loděnice v okrese Beroun. Oblasť spravuje Agentúra ochrany prírody a krajiny ČR, správa CHKO Český kras.
Predmetom ochrany je lokalita s výskytom populácie kriticky ohrozeného sysľa pasienkového.
Targúm

Targúm je voľný preklad starozákonných textov z hebrejčiny do aramejčiny. Používal sa počas čítania Tóry v synagóge po návrate z babylonského zajatia keď väčšina židov rozprávala aramejsky a nerozumela hebrejčine.
Najdôležitejšie targúmy:
Kobra okuliarnatá

Kobra okuliarnatá alebo staršie kobra indická či okuliarnik indický (lat. "Naja naja") je jeden z najnebezpečnejších hadov v Indii. Patrí do čeľade koralovcovitých a jeho jed obsahuje neurotoxíny. Je známy najmä z atrakcií „zaklínačov“.
Opis.
Kobra okuliarnatá dosahuje dĺžku 1,2 až . Sfarbenie kobier okuliarnatých je pomerne rozmanité, siaha od hnedého až po čierne, pričom väčšina jedincov má výrazné bledé znaky na zadnej strane štítu, čiže „kapucne“.
Výskyt.
Táto kobra uprednostňuje ryžové polia a okraje ciest v blízkosti obcí, takže sa dostáva do kontaktu s človekom. Vyskytuje sa v južnej Ázii hlavne v štátoch Pakistan a India, ale môžeme ju nájsť aj na Srí Lanke, v Bangladéši, Nepále, Bhutáne a Afganistane.
Správanie.
Hoci sa kobry občas vyhrievajú na slnku, sú zväčša aktívne v noci. Dokážu liezť po stromoch aj plávať. Rovnako ako iné kobry, aj tento druh pri ohrození roztiahne rebrá na krku, ktoré sú za normálnych okolností zložené.
Potrava.
Živia sa malými cicavcami, jaštericami, vtákmi, ale aj inými hadmi, ktoré usmrcujú rýchlo pôsobiacim neurotoxickým jedom.
Rozmnožovanie.
Samica nakladie 10 až 30 vajec do potkaních norí, alebo termitísk a po inkubačnej dobe, ktoré trvá od 48 do 69 dní. Mláďatá merajú 20 až .
Predátory.
Okrem ľudí sú hlavnými predátormi kobier okuliarnatých viaceré cicavce najmä mungá a dravé vtáky.
Torpédový bombardér

Torpédový bombardér bol typ bombardovacieho lietadla určeného špeciálne k útokom na lode pomocou torpéd. Prvé torpédové bombardéry boli vyvinuté už počas prvej svetovej vojny, v medzivojnovom období bola prepracovaná taktika ich nasadenia a obdobie svojej najväčšej slávy zažili v námorných bitkách druhej svetovej vojny. Po nej boli veľmi rýchlo nahradené novými, účinejšími zbraňovým systémami (hlavne protilodnými strelami), ktoré mohli niesť konvenčné bombardéry.